কুয়েত এয়ারওয়েজের লোগো
**কুয়েত এয়ারওয়েজ** (আরবি:الخطوط الجوية الكويتية ‎‎, আল-খুতওয়াত আল-জাওইয়া আল-কুয়েতিয়াহ) হচ্ছে কুয়েতের জাতীয় বিমান সংস্থা৷ বিমান সংস্থাটির প্রধান কার্যালয় আল ফারয়ানিয়াহ গভমোরেট এর কুয়েত আন্তর্জাতিক বিমানবন্দরে অবস্থিত৷ কুয়েত এয়ারওয়েজ এর প্রধান কেন্দ্র কুয়েত আন্তর্জাতিক বিমানবন্দর হতে মধ্যপ্রাচ্য, ভারতীয় উপমহাদেশ, ইউরোপ, দক্ষিণ পূর্ব এশিয়া এবং দক্ষিণ আমেরিকায় এর বিমানসমূহ পরিচালনা করে থাকে৷ কুয়েত এয়ারওয়েজ আরব এয়ার ক্যারিয়ার্স অর্গানাইজেশন এর একজন সদস্য৷

ইতিহাস
------

বিমান সংস্থাটির যাত্রা শুরু হয় ১৯৫৩ সালে,[এনবি১] যখন কুয়েতের কিছু ব্যবসায়ী মহলের উদ্যোগে কুয়েত ন্যাশনাল এয়ারওয়েজ প্রতিষ্ঠা লাভ করে৷ প্রাথমিকভাবে কুয়েত সরকার এতে ৫০ শতাংশ মূলধন বিনিয়োগ করে৷ ২১১ ঐ বছরই বিমান সংস্থাটি ব্রিটিশ ইন্টারন্যাশনাল এয়ারলাইন্স(বিআইএ) এর সাথে পাঁচ বছরের একটি ম্যানেজমেন্ট চুক্তি সম্পাদিত করে৷ এ সময় ব্রিটিশ ওভারসিজ এয়ারওয়েজ কর্পোরেশন এর একটি সাবসিডিয়ারি ঐ অঞ্চলে চার্টার ফ্লাইট এবং মেইনটেন্যান্স সার্ভিস পরিচালনা করত৷ সে সময়ে দুটি ডাকোটা ক্রয় করা হয় ২১১ এবং ১৯৫৪ সালের ১৬ মার্চ হতে নিয়মিত ফ্লাইট পরিচালনা শুরু হয়৷[২] প্রথম বছরে বিমান সংস্থাটি ৮,৯৬৬ জন যাত্রী পরিবহন করে৷ ১৯৫৫ সালের জুলাই মাসে সংস্থাটির নাম কুয়েত এয়ারওয়েজ হিসাবে পরিবর্তিত হয়৷[এনবি ২] ১৯৫৮ সালের মে মাসে  কুয়েত এয়ারওয়েজ এর সাথে ব্রিটিশ ওভারসিজ এয়ারওয়েজ এর সাথে সরাসরি অপর আরেকটি চুক্তি সম্পাদিত হয়৷১৯৫৯ সালের এপ্রিল মাস হতে বিআইএ এর ফ্লাইট কার্যক্রমসমূহ কুয়েত এয়ারওয়েজ দ্বারা অধিগৃহীত হয়৷[এনবি ৩]
১৯৬২ সালের ৮ আগস্ট ২১০ কুয়েত এয়ারওয়েজ প্রথম বিদেশী ক্রেতা হিসাবে ট্রাইডেন্ট অর্ডার করে৷ এ সময় বিমান সংস্থটির বিমান বহরে দুটি ট্রাইডেন্ট যুক্ত হয় এবং অপর একটি ট্রাইডেন্ট যুক্ত করার পরিকল্পনা করা হয়৷ এক্ষেত্রে আনুষঙ্গিক খরচ হয় ৫.৫ মিলিয়ন পাউন্ড এবং এ চুক্তিতে একটি কমেট ৪সি এয়ারক্রাফটও যুক্ত ছিলো৷ সংস্থাটি ১৯৬৩ সালের জানুয়ারি মাসে এর প্রথম কমেট এয়ারক্রাফট ডেলিভারি নেয়৷ ১৯৬৩ সালের আগস্ট মাসে অপর একটি কমেট এয়ারক্রাফটের অর্ডার দেয়া হয়৷

কর্পোরেট বিষয়সমূহ
------------------

### মালিকানা

২০১৭ সালের ফেব্রুয়ারি মাসের তথ্য অনুযায়ী কুয়েত এয়ারওয়েজ এর সম্পূর্ণ মালিকানা কুয়েত সরকারের৷

### বেসরকারিকরণ পরিকল্পনা

উপসাগরীয় যুদ্ধের পরবর্তী সময়ে ১৯৯০ সালের মাঝামাঝি সময়ে বিমান সংস্থাটিকে বেসরকারীকরণের পরিকল্পনা নেওয়া হয়৷ যুদ্ধকালীন সময়ে সংস্থাটি আর্থিকভাবে ব্যাপকভাবে ক্ষতিগ্রস্ত হওয়ার কারণেই এ ধরনের উদ্যোগ নেয়া হয়৷ কোম্পানিটি ২০০৪ সালে একটি কর্পোরেশন হিসাবে রূপান্তরিত হয়৷

### প্রধান কর্মকর্তাগণ

২০১৭ সালের মে মাস অনুযায়ী কাতার এয়ারওয়েজ এর প্রধান নির্বাহী পরিচালক হলেন আব্দুল্লাহ আল খুজাম৷ ঐ একই সালের এপ্রিল মাস পর্যন্ত কোম্পানিটির চেয়ারপার্সন ও প্রধান নির্বাহী পরিচালক হিসাবে নিয়োজিত ছিলেন রাশা আল-রৌওমি৷

প্রধান কার্যালয়
----------------

কুয়েত এয়ারওয়েজ এর প্রধান কার্যালয় আল ফারয়ানিয়াহ গভমোরেট এর কুয়েত আন্তর্জাতিক বিমানবন্দরে অবস্থিত৷ ৪২,০০০ বর্গ মিটার(৪,৫০,০০০ বর্গ ফুট) স্থান জুড়ে নির্মিত এ কার্যালয়টি নির্মান করতে খরচ হয়েছে প্রায় ১৫.৮ মিলিয়ন কুয়েতি দিনার(প্রায় ৫৩.৬ মিলিয়ন ইউএস ডলার)৷

সাবসিডিয়ারি ও অন্যান্য
-----------------------

কুয়েত এয়ারওয়েজের বেশ কিছু সাবসিডিয়ারি রয়েছে, যেগুলো বেসরকারিকরণের প্রক্রিয়াধীন রয়েছে৷ এগুলোর মধ্যে রয়েছে-

* কুয়েত এভিয়েশন সার্ভিসেস কর্পোরেশন(কেএএসসিও)
* অটোমেটেড সিস্টেমস কর্পোরেশন
* এএলএএফসিও

গন্তব্যস্থলসমূহ
---------------

২০১৫ সালের জুন মাস অনুযায়ী কুয়েত এয়ারওয়েজ এর বিমানসমূহ কুয়েত আন্তর্জাতিক বিমানবন্দর হতে আফ্রিকা, এশিয়া, ইউরোপ এবং উত্তর আমেরিকার ২৪ টি দেশের ৩৮ টি গন্তব্যস্থলে চলাচল করে থাকে৷

কোডশেয়ার চুক্তি
----------------

নিচের এয়ারলাইন্সগুলোর সাথে কুয়েত এয়ারওয়েজের কোডশেয়ার চুক্তি বিদ্যমান রয়েছে:

* আলিটালিয়া
* ইথিওপিয়ান এয়ারলাইন্স
* ইয়েমেনিয়া

পরিচালিত বিমানসমূহ
------------------

২০১৭ সালের মে মাস অনুযায়ী কুয়েত এয়ারওয়েজ নিচের বিমানসমূহ পরিচালনা করে থাকে৷
এয়ারবাস এ৩০০-৬০০আর, এয়ারবাস এ৩১০-৩০০, এয়ারবাস এ৩২০-২০০আর, এয়ারবাস এ৩২০নিও, এয়ারবাস এ৩৩০-২০০, এয়ারবাস এ৩৪০-৩০০, এয়ারবাস এ৩৫০-৯০০, বোয়িং ৭৪৭-৪০০, বোয়িং ৭৭৭-২০০ইআর, বোয়িং ৭৭৭-৩০০ইআর৷

উল্লেখ
------

1. ↑  "Kuwait Airways implements new ticketing system"। web.archive.org। Archived from the original on ১৯ মে ২০১৭। সংগ্রহের তারিখ ১১ জুলাই ২০১৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. 1 2 3  "world market Trident (page 203)"। webcitation.org। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
3. 1 2  "World Airline Directory – Kuwait Airways, Ltd"। Flight। ২৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
4. ↑  ""B.O.A.C. in the Middle East""। Flight। ১৩ মে ২০১৪ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
5. 1 2  "World airline survey – Kuwait Airways Corporation"। Flight International। ১৩ মে ২০১৪ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
6. ↑  "World airline directory – Kuwait National Airways"। Flight.। ২৭ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
7. ↑  "Civil aviation – Brevities"। Flight. 68 (2426): 138। ৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
8. 1 2  "World airline directory – Kuwait Airways"। Flight International। ১৩ মে ২০১৪ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
9. ↑  "Air Commerce"। Flight International. 83 (2812): 153. 31 January 1963। ১৩ মে ২০১৪ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
10. ↑  "Air Commerce"। Flight International. 83 (2810): 73. 17 January 1963.। ১৩ মে ২০১৪ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
11. ↑  "Air commerce"। Flight International. 84 (2841): 275. 22 August 1963.। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
12. ↑  "Air commerce—And Another for Kuwait"। Flight International. 84 (2840): 227. 15 August 1963.। ১৩ মে ২০১৪ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
13. ↑  "Kuwait Airways to modify Airbus and Boeing fleets in mid-3Q17"। Arabian Aerospace। Archived from the original on ২২ ফেব্রুয়ারি ২০১৭। সংগ্রহের তারিখ ১১ জুলাই ২০১৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
14. ↑  "Kuwait Airways receives final approval for privatisation"। Centre for Aviation। সংগ্রহের তারিখ ১১ জুলাই ২০১৭।
15. ↑  "Kuwait aviation poised to deliver at last, but Kuwait Airways restructure, airport upgrade essential"। Centre for Aviation. 5 February 2013। সংগ্রহের তারিখ ১১ জুলাই ২০১৭।
16. ↑  "Kuwait Airways names new CEO"। Air Transport World। Archived from the original on ১৬ মে ২০১৭। সংগ্রহের তারিখ ১১ জুলাই ২০১৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
17. ↑  "Kuwait Airways Airlines"। Cleartrip.com। ১২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১১ জুলাই ২০১৭।
18. ↑  "Winter Timetable (Effective 27 October 2013 – 29 March 2013)" (পিডিএফ)। (PDF). Kuwait Airways. 7 November 2013। ১২ ডিসেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ জুলাই ২০১৭।
19. ↑  "Profile on Kuwait Airways"। CAPA. Centre for Aviation.। সংগ্রহের তারিখ ১১ জুলাই ২০১৭।
20. ↑  "Kuwait Airways fleet"। Airfleets.net. Retrieved 18 May 2017। সংগ্রহের তারিখ ১১ জুলাই ২০১৭।